הג'נטלמן האחרון (סדרת טלוויזיה)

הג'נטלמן האחרון היא מיני-סדרה של BBC/HBO/VRT, אשר מבוססת על סדרת הספרים "סוף המצעד" מאת פורד מדוקס פורד (1924-1928). הסדרה שודרה לראשונה ב-24 באוגוסט 2012 בערוץ BBC Two וב-26 בפברואר 2013 בערוץ HBO. בארץ הסדרה שודרה לראשונה ב-30 בדצמבר 2012 בערוץ HOT. הסדרה הוקרנה גם בפסטיבל הקולנוע בגנט ב-11 באוקטובר 2012. חמשת פרקי הסדרה נכתבו על ידי טום סטופארד ובוימו על ידי סוזנה וייט. בנדיקט קמברבאץ' ורבקה הול מככבים בסדרה ככריסטופר וסילביה טייטג'נס, יחד עם אדלייד קלמנס, רופרט אוורט, מירנדה ריצ'רדסון, אן-מארי דאף, רוג'ר אלאם, ג'נט מק'טיר, פרדי פוקס, ג'ק יוסטון וסטיבן רוברטסון. הסדרה זכתה לשבחים רבים ולעיתים קרובות מתוארת כ-"אחוזת דאונטון למשכילים". בפרק הבכורה ששודר ב-BBC Two צפו 3.5 מיליון צופים, המספר הגדול ביותר של צופים בסדרת דרמה מאז רומא, אשר שודרה ב-2005. המיני-סדרה זכתה בשש מועמדויות לפרסי האקדמיה הבריטית לאמנויות הקולנוע והטלוויזיה, כולל לשחקנית הטובה ביותר עבור רבקה הול, ובחמש מועמדויות לפרס אמי, כולל לתסריט המעובד הטוב ביותר עבור טום סטופארד והשחקן הטוב ביותר עבור בנדיקט קמברבאץ'. הסדרה זכתה בפרס האקדמיה הבריטית לאמנויות הקולנוע והטלוויזיה לעיצוב התלבושות הטוב ביותר. בשנים שלפני מלחמת העולם הראשונה, שלושה בריטים נמשכים אל תוך מערכת יחסים טעונה, ובסופו של דבר טרגית: כריסטופר טייטג'נס אנגליקני, סטטיסטיקאי, שמרן ובנו השני של אדון אחוזת גרובי; סילביה סאטרווייט, אשתו הנהנתנית אשר נישאה לו רק כדי להסתיר את העובדה שהבן שלהם הוא לא באמת שלו; ולנטיין וואנופ, צעירה סופרג'יסטית ובתה של סופרת, אשר נקרעת בין האידיאליזם שלה והמשיכה שלה לכריסטופר. בעוד שהמלחמה גורמת לשינוי מהותי באירופה, וכריסטופר נפצע קשה בצרפת, הקונפליקט מתנפץ ומשנה את חייהם של השלושה. הסדרה נולדה כאשר דמיאן טימר ניגש למחזאי טום סטופארד וביקש ממנו לכתוב עיבוד לסדרת הספרים. לאחר קריאתם, סטופארד הסכים לכתוב את התסריט. זה היה הפרויקט הטלוויזיוני הראשון שלו מזה 30 שנה. סטופארד הצהיר שהוא שקל ללהק את בנדיקט קמברבאץ' לתפקיד כריסטופר טייטג'נס עוד לפני שהסדרה שרלוק הפכה אותו לכוכב עולמי. אדלייד קלמנס לוהקה כוולנטיין לאחר שהגיעה לאודישן שלה בלבוש התקופה. תחילה המפיקים לא רצו ללהק שחקנית אוסטרלית לתפקיד, אך החליטו ללהק אותה לאחר שגילו שאביה הוא אזרח בריטי. חלק ניכר מהסדרה צולם בעיר קנט, בבית דורטון ובכנסיית תומאס א' בקט הקדוש. סצנות נוספות צולמו בבית הבונים החופשיים בלונדון ובפארק דנקומב. שאר הסדרה צולמה בבלגיה. בנדיקט קמברבאץ' – כריסטופר טייטג'נס רבקה הול – סילביה טייטג'נס אדלייד קלמנס – ולנטיין וואנופ מירנדה ריצ'רדסון – גברת וואנופ, אמה האלמנה של ולנטיין פרדי פוקס – אדוארד וואנופ, אחיה הצעיר של ולנטיין ג'נט מקטיר – גברת סאתרווהווייט, אמה של סילביה נד דנהי – האב קונסט אלן הווארד – טייטג'נס הגדול, אביו של כריסטופר רופרט אוורט – מארק טייטג'נס, אחיו למחצה של כריסטופר מישה הנדלי – מייקל טייטג'נס (בגיל 4) רודי גודמן כ– ייקל טייטג'נס (בגיל 8) סטיבן גראהם – וינסנט מקמסטר אן-מארי דאף – אידית' דוכמין רופוס סוול – הכומר דוכמין, בעלה של אידית' רוג'ר אלם – גנרל אדוארד קמפיון פטריק קנדי – קפטן מק'צ'ני סטיבן רוברטסון – קולונל ביל ויליאמס לוסינדה רייקס – אווי, המשרתת של סילביה, נקראת "הלו סנטרל", ג'ק יוסטון – ג'רלד דרייק, המאהב לשעבר של סילביה טום מייסון – פיטר "פוטי" פרוני, נמצא ברומן עם סילביה ג'יימי פרקר – אדון בראונלי, מעריץ מתוסכל של סילביה אנה סקלרן – בובי פלהאם, חברתה הטובה ביותר של סילביה סאשה וואדל – ליידי גלורבינה, אמו של בובי פלהאם הנרי לויד-יוז – קפטן נוטינג הסדרה זכתה לשבחים רבים מהמבקרים הבריטים. גרייס דנט, כתבת האינדפנדנט, אמרה שהג'נטלמן האחרון היא אחד מהדברים הטובים ביותר שה-BBC עשו אי פעם. אחרים שיבחו את קמברבאץ' ואת הול על משחקם. ג'רארד גילברט, גם הוא מהאינדפנדנט, אמר על קמברבאץ' ש"אולי אף שחקן אחר בדורו לא יכול, כמוהו, לרמז על הרעש וההמולה אשר מתרחשים מתחת לשטח הנראה לעין, שהוא, לכאורה, רגוע, יציב ואדיש". אמה דיבדין משולחן האמנויות מצאה ש"הופעתו של קמברבאץ'... היא ללא דופי ולעיתים קרובות מרגשת עד כדי כאב, שילוב מכאיב של נוקשות רגשית ורגישות עמוקה ומשתקת". קייטלין מורן אמרה על הדמות של סילביה שהיא "אחת הדמויות הנשיות הטובות ביותר בעשור האחרון". הסדרה משכה 3.5 מיליון צופים בפרק הראשון שלה, דבר אשר הפך אותה לסדרת הדרמה הניצפת ביותר ב-BBC Two מאז שהסדרה רומא שודרה בשנת 2005. בפרק השני חלה ירידה ברייטינג והוא משך 2.2 מיליון צופים. מספר צופים מצאו את ערבוב הצלילים בעייתי, מה שגרם לכך שהיה להם קשה לשמוע ולהבין את הדיאלוג. על פי האתר Metacritic, הג'נטלמן האחרון קיבלה ביקורות טובות באופן כללי ממבקרי קולנוע אמריקאים וקנדים. ג'ף שנון כתב בשיקגו סאן-טיימס שהסדרה "בוימה ברמה גבוהה" ושיש בה "הופעות ראויות לפרס", בעוד שבראד אוסוולד מהוויניפג פרי פרס קרא לסדרה "יצירת מופת טלוויזיונית". הטטרלוגיה של פורד הפכה לרבת-מכר לאחר שהסדרה שודרה ב-BBC. הג'נטלמן האחרון הייתה מועמדת לפרסים רבים. גם בנדיקט קמברבאץ' וגם רבקה הול זכו בפרס לשחקן ולשחקנית הטובים ביותר מאת ארגון העיתונות המשודרת, בעוד שטום סטופארד זכה בפרס הכתיבה הטובה ביותר והסדרה עצמה זכתה בפרס לסדרת הדרמה הטובה ביותר. המיני-סדרה קיבלה שש מועמדויות לפרס הבאפט"א, כולל לשחקנית הטובה ביותר עבור רבקה הול, וחמש מועמדויות לפרס אמי, כולל לתסריט המעובד הטוב ביותר עבור טום סטופארד ולשחקן הטוב ביותר עבור בנדיקט קמברבאץ'. הסדרה זכתה בפרס הבאפט"א לעיצוב התלבושות הטוב ביותר. הוצאת הספרים של ה-BBC הוציאה מהדורה חדשה של "סוף המצעד" שעל העטיפה שלה מופיעים קמברבאץ', הול וקלמנס. המהדורה יצאה בבריטניה ב-16 באוגוסט 2012. ספר מלווה להג'נטלמן האחרון מאת טום סטופארד ובהוצאת פייבר ופייבר הופץ גם כן. הוא מכיל את התסריט, תמונות וסצנות שנמחקו. הפסקול, מאת דירק ברוס, יצא בפורמט דיגיטלי ופיזי ב-2 באוקטובר 2012. גרסאות DVD ו-Blu-ray של הסדרה יצאו ב-8 באוקטובר 2012. הן כוללות צילומים מאחורי הקלעים וראיונות עם אנשי הצוות והשחקנים. אתר האינטרנט הרשמי של הג'נטלמן האחרון "הג'נטלמן האחרון", במסד הנתונים הקולנועיים IMDb (באנגלית) "הג'נטלמן האחרון", באתר Rotten Tomatoes (באנגלית) "הג'נטלמן האחרון", באתר Metacritic (באנגלית) "הג'נטלמן האחרון", באתר HBO Max (באנגלית) "הג'נטלמן האחרון", באתר Hulu סדרות (באנגלית) "הג'נטלמן האחרון", במסד הנתונים הקולנועיים KinoPoisk (ברוסית) האתר הרשמי של ה-BBC אמה ג'ון (4 בספטמבר 2011). "ריאיון עם בנדיקט קמברבאץ': על הספה עם בנדיקט קמברבאץ'". האובזרבר. לונדון. "Film Festival Ghent 2013". FilmFestival.be. נבדק ב-23 בדצמבר 2012. {{cite web}}: (עזרה) Goldberg, Lesley (3 ביוני 2011). "HBO Back in War Business With 'Parade's End'". THR. נבדק ב-29 בספטמבר 2011. {{cite news}}: (עזרה) Conlan, Tara (19 בספטמבר 2011). "Rupert Everett and Miranda Richardson join BBC2 Stoppard drama". The Guardian. London. נבדק ב-3 באוקטובר 2011. {{cite news}}: (עזרה) Goodman, Tim. "Parade's End: TV Review". The Hollywood Reporter. http://www.connectedrogers.ca/watch/tv/on-demand-parades-end/ http://www.deadline.com/2013/07/emmy-awards-nominations-2013-full-list-nominees/ https://www.theguardian.com/film/2013/jan/09/baftas-2013-nominations-list "Parade's End: Sir Tom Stoppard's adaptation of Ford Maddox Ford's series of novels for BBC Two". BBC. 1 באוגוסט 2012. נבדק ב-28 בספטמבר 2012. {{cite web}}: (עזרה) John Preston, ‏Tom Stoppard interview for Parade's End and Anna Karenina, The Telegraph, 24 August 2012 "Quotes from Empire Magazine article on Parade's End". CumberbatchWeb.Tumblr.com. 26 ביולי 2012. נבדק ב-23 בדצמבר 2012. {{cite web}}: (עזרה) Benjamin Secher, ‏Benedict Cumberbatch returns in Parade's End, The Telegraph, 11 August 2012 Godwin, Richard (28 בספטמבר 2012). "After the Parade". London Evening Standard. נבדק ב-28 בספטמבר 2012. {{cite news}}: (עזרה) Kent Film Office. "Kent Film Office Parade's End Article". Whitlock, Cathy (בפברואר 2013). "Tour the Glamorous Sets of Parade's End". Architectural Digest. נבדק ב-28 בפברואר 2013. {{cite news}}: (עזרה) "George Osborne plans TV drama tax breaks". BBC News. 16 במרץ 2012. נבדק ב-28 בספטמבר 2012. {{cite news}}: (עזרה) Grace Dent (9 בספטמבר 2012). "Grace Dent on Television: Parade's End, BBC2". The Independent. London. נבדק ב-23 בדצמבר 2012. {{cite news}}: (עזרה) Gerard Gilbert (25 באוגוסט 2012). "First Night: Parade's End, BBC2". The Independent. London. נבדק ב-23 בדצמבר 2012. {{cite news}}: (עזרה) Dibdin, Emma (22 בספטמבר 2012). "Parade's End, Series Finale, BBC Two". The Arts Desk. נבדק ב-23 בדצמבר 2012. {{cite web}}: (עזרה) Ben Bryant, ‏Parade's End gives BBC2 biggest drama ratings hit in seven years, The Telegraph, 28 August 2012 Deans, Jason (3 בספטמבר 2012). "Parade's End marches on but loses out in battle for Friday night ratings". The Guardian. London. נבדק ב-28 בספטמבר 2012. {{cite news}}: (עזרה) "Benedict Cumberbatch Drama 'Parade's End' Gets Praise, But Complaints About Inaudible Dialogue". The Huffington Post (UK edition). 27 באוגוסט 2012. נבדק ב-23 בדצמבר 2012. {{cite web}}: (עזרה) "Cumberbatch brilliant in Brit period miniseries". http://www.broadcastingpressguild.org/bpgawards/2013-2 Chris Harvey, ‏Bafta TV nominations are a mix of the snubbed and the overpraised, The Telegraph, 9 April 2013 "Sherlockology, The BBC Books tie-in edition of the original novel". Sherlockology.Tumblr.com. נבדק ב-23 בדצמבר 2012. {{cite web}}: (עזרה) "'Parade's End' Soundtrack Details". Film Music Reporter. נבדק ב-23 בדצמבר 2012. {{cite web}}: (עזרה) "Parade's End [Blu-ray]: Amazon.co.uk: Benedict Cumberbatch, Rebecca Hall, Roger Allam, Adelaide Clemens, Anne-Marie Duff, Rupert Everett, Stephen Graham, Janet McTeer, Miranda Richardson, Rufus Sewell, Susanna White, David Parfitt, Selwyn Roberts, Tom Stoppard, Ford Madox Ford: Film & TV". Amazon.co.uk. נבדק ב-23 בדצמבר 2012. {{cite web}}: (עזרה)